
1. PREDLOG SKLEPA EVROPSKEGA PARLAMENTA
o razrešnici glede izvrševanja splošnega proračuna Evropske unije za proračunsko leto 2023, oddelek VII – Odbor regij
(2024/2026(DEC))
Evropski parlament,
–	ob upoštevanju splošnega proračuna Evropske unije za proračunsko leto 2023[footnoteRef:1], [1:  UL L 58, 23.2.2023, str. 1, ELI: http://data.europa.eu/eli/budget/2023/1/oj.] 

–	ob upoštevanju konsolidiranega zaključnega računa Evropske unije za proračunsko leto 2023 (COM(2024)272 – C10‑0074/2024)[footnoteRef:2], [2:  UL C, C/2024/5462, 10.10.2024, ELI: http://data.europa.eu/eli/C/2024/5462/oj.] 

–	ob upoštevanju letnega poročila o dejavnostih Odbora regij za leto 2023 ter njegovega poročila o upravljanju proračuna in finančnem poslovodenju za proračunsko leto 2023,
–	ob upoštevanju letnega poročila Računskega sodišča glede izvrševanja proračuna za proračunsko leto 2023 z odgovori institucij[footnoteRef:3], [3:  UL C, C/2024/5882, 9.10.2024, ELI: http://data.europa.eu/eli/C/2024/5882/oj.] 

–	ob upoštevanju izjave o zanesljivosti[footnoteRef:4] računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2023 v skladu s členom 287 Pogodbe o delovanju Evropske unije predložilo Računsko sodišče, [4:  UL C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	ob upoštevanju členov 314(10), 317, 318 in 319 Pogodbe o delovanju Evropske unije,
–	ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012[footnoteRef:5] in zlasti členov 59, 118, 260, 261 in 262, [5:  UL L 193, 30.7.2018, str. 1, ELI: http://data.europa.eu/eli/reg/2018/1046/oj.] 

–	ob upoštevanju Uredbe (EU, Euratom) št. 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije[footnoteRef:6], zlasti členov 59, 118, 266, 267 in 268, [6:  UL L, 2024/2509, 26.9.2024, ELI: https://eur-lex.europa.eu/eli/reg/2024/2509/oj.] 

–	ob upoštevanju člena 102 in Priloge V Poslovnika,
–	ob upoštevanju poročila Odbora za proračunski nadzor (A10‑0000/2024),
1.	podeli razrešnico/odloži podelitev razrešnice generalnemu sekretarju Odbora regij glede izvrševanja proračuna Odbora regij za proračunsko leto 2023;
2.	navaja svoje pripombe v priloženi resoluciji;
3.	naroči svoji predsednici, naj ta sklep in resolucijo, ki je del sklepa, posreduje Odboru regij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).





<PathFdR>PR\1313242SL.docx</PathFdR>		PE<NoPE>764.992</NoPE><Version>v02-00</Version>
SL	Združena v raznolikosti	SL
PE<NoPE>764.992</NoPE><Version>v02-00</Version>	8/15	<PathFdR>PR\1313242SL.docx</PathFdR>
SL
<PathFdR>PR\1313242SL.docx</PathFdR>	7/15	PE<NoPE>764.992</NoPE><Version>v02-00</Version>
		SL
[bookmark: _Toc188281615]2. PREDLOG RESOLUCIJE EVROPSKEGA PARLAMENTA
s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2023, oddelek VII – Odbor regij
(2024/2026(DEC))
Evropski parlament,
–	ob upoštevanju sklepa o razrešnici glede izvrševanja splošnega proračuna Evropske unije za proračunsko leto 2023, oddelek VII – Odbor regij,
–	ob upoštevanju člena 102 in Priloge V Poslovnika,
–	ob upoštevanju poročila Odbora za proračunski nadzor (A10‑0000/2024),
A.	ker želi organ za podelitev razrešnice med postopkom podelitve poudariti poseben pomen nadaljnjega povečevanja demokratične legitimnosti institucij Unije z izboljšanjem preglednosti in odgovornosti, izvajanjem koncepta smotrnostne priprave proračuna in dobrega upravljanja človeških virov;
B.	ker je Odbor regij (v nadaljnjem besedilu: odbor) politična skupščina 329 članov, izvoljenih v regijah, mestih, vaseh in občinah 27 držav članic Unije, ki deluje kot posvetovalni organ za institucije Unije in katerega naloga je prispevati k procesu oblikovanja politik in odločanja Unije z vidika lokalnih in regionalnih oblasti, hkrati pa prispevati k večji učinkovitosti Unije in njenemu približevanju državljanom;
C.	ker se morata Komisija ali Svet v nekaterih primerih obvezno posvetovati z odborom, ta pa lahko sprejme tudi mnenja na lastno pobudo, pri čemer so področja za posvetovanje, kot so opredeljena v Pogodbah, široka, kar omogoča, da se lahko z njim posvetuje tudi Parlament;
D.	ker so dejavnosti odbora opredeljene na podlagi njegove splošne politične strategije, kot je določena v njegovi resoluciji z dne 2. julija 2020 o prednostnih nalogah odbora za obdobje 2020–2025[footnoteRef:7], in ker je odbor sprejel tri politične prednostne naloge za mandat 2020–2025, skupaj s tremi komunikacijskimi kampanjami: približevanje Evrope ljudem, oblikovanje odpornih regionalnih in lokalnih skupnosti ter spodbujanje kohezije kot temeljne vrednote EU; [7:   	Resolucija Evropskega odbora regij – Prednostne naloge Evropskega odbora regij v obdobju 2020–2025 – Evropa, ki je prek svojih vasi, mest in regij bliže ljudem (UL C 324, 1.10.2020, str. 8).] 

E.	ker lokalne in regionalne uprave predstavljajo tretjino javne porabe, polovico javnih naložb in četrtino davčnih prihodkov ter imajo v številnih državah članicah pristojnosti na ključnih področjih, kot so izobraževanje, gospodarski razvoj in kohezija, okolje, socialna zaščita, zdravstvo in storitve splošnega pomena, zato usklajevanje na lokalni, regionalni, nacionalni in evropski ravni povečuje legitimnost zakonodaje, izboljšuje lastništvo in učinkoviteje prinaša koristi državljanom;
F.	ker si odbor prizadeva uresničiti svoj politični cilj, da bi okrepil svoje sodelovanje v celotnem političnem in zakonodajnem ciklu Unije, hkrati pa ustvaril bolj oprijemljivo povezavo z državljani Unije, pri čemer člane odbora uporablja kot vplivne multiplikatorje v svojih skupnostih in nacionalnih združenjih lokalnih in regionalnih oblasti;
G.	ker je odbor opredelil enajst ključnih prednostnih področij, da bi njegovo delovanje v letu 2023 postalo bolj strateško in učinkovito: (1) nadaljnje ukrepanje po Konferenci o prihodnosti Evrope, aktivna subsidiarnost in boljše pravno urejanje; (2) Ukrajina in širitev; (3) energija in podnebne spremembe; (4) okolje; (5) kohezijska politika – izboljšanje izvajanja kohezijske politike in oblikovanje njene prihodnosti za obdobje po letu 2027; (6) večletni finančni okvir; (7) gospodarsko upravljanje za pravično in trajnostno Evropo; (8) Evropsko leto spretnosti 2023; (9) partnerstvo za regionalne inovacije in spodbujanje teritorialnih nalog; (10) civilna zaščita; (11) zanesljivost preskrbe s hrano;
H.	ker Uredba (EU) 2021/1060[footnoteRef:8], ki ureja kohezijsko politiko in financiranje Unije med letoma 2021 in 2027, ki je začela veljati julija 2021, vključuje sklicevanja na načelo partnerstva in upravljanja na več ravneh, ki ga podpirata odbor in Parlament ter vključuje sodelovanje regij;  [8:   	Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L 231, 30.6.2021, str. 159, ELI: http://data.europa.eu/eli/reg/2021/1060/2024-06-30).] 

I.	ker bo več kot 400 nacionalnih in regionalnih programov, vzpostavljenih za izvajanje kohezijske politike Unije v programskem obdobju 2021–2027, iz različnih skladov dalo na voljo približno 380 milijard EUR za reševanje gospodarskih, socialnih in okoljskih izzivov, s katerimi se soočajo regije in mesta Unije;
J.	ker je 19. februarja 2021 začela veljati Uredba (EU) 2021/241[footnoteRef:9] o vzpostavitvi mehanizma Unije za okrevanje in odpornost, ki zagotavlja pravno podlago za razdeljevanje sredstev in posojil državam članicam v višini do 672,5 milijarde EUR (v cenah iz leta 2018) v obdobju 2021–2026 ter je namenjena tudi podpiranju ekonomske, socialne in teritorialne kohezije ter odpravljanju razlik med regijami Unije;  [9:    	Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L 57, 18.2.2021, str. 17), ELI: http://data.europa.eu/eli/reg/2021/241/2024-03-01).] 

K.	ker mora odbor kot institucija Unije v smislu finančne uredbe sprejeti lastne letne računovodske izkaze, pripravljene v skladu z računovodskimi pravili, ki jih je sprejel računovodja Komisije (računovodska pravila Evropske unije) in temeljijo na mednarodnih računovodskih standardih za javni sektor, ki so dokončno konsolidirani v standarde Unije;
1.	ugotavlja, da je proračun odbora del razdelka 7 večletnega finančnega okvira „Evropska javna uprava“ („Razdelek 7“), ki je v letu 2023 skupaj znašal 12,3 milijarde EUR, kar je 6,4 % vseh odhodkov iz proračuna Unije; ugotavlja, da je proračun odbora v letu 2023 predstavljal 0,95 % odobritev razdelka 7 večletnega finančnega okvira; 
2.	ugotavlja, da je Računsko sodišče v letnem poročilu za proračunsko leto 2023 (v nadaljnjem besedilu: poročilo Računskega sodišča) preučilo vzorec 70 transakcij v razdelku „Evropska javna uprava“, od katerih jih je 21 ali 30 % vsebovalo napake; ugotavlja tudi, da je Računsko sodišče za pet od teh napak, ki jih je količinsko opredelilo, ocenilo, da je stopnja napake pod pragom pomembnosti; 
3.	na podlagi opažanj iz poročila Računskega sodišča ugotavlja, da med upravne odhodke sodijo odhodki za človeške vire, vključno s pokojninami, ki so leta 2023 znašali približno 70 % skupnih upravnih odhodkov, ter odhodki za stavbe, opremo, energijo, komunikacije in informacijsko tehnologijo; pozdravlja obnovljeno mnenje Računskega sodišča, da je tveganje za upravne odhodke na splošno majhno;
4.	je seznanjen z mnenjem, ki ga je Računsko sodišče podalo v svojem poročilu, o transakciji, ki jo je odbor izvedel leta 2023, pri čemer desetletno trajanje pogodbe o vzdrževanju stavb ni bilo dovolj utemeljeno;
Upravljanje proračuna in finančno poslovodenje
5.	na podlagi letnega poročila o dejavnostih odbora za leto 2023 (v nadaljnjem besedilu: letno poročilo) ugotavlja, da je končni sprejeti proračun odbora v letu 2023 znašal 116.675.392 EUR, vključno s spremembo proračuna št. 4/2023 (povezano s plačami in energijo), kar je 6.698.534 EUR (tj. + 6,10 %) več kot leta 2022; z zadovoljstvom ugotavlja, da se je stopnja izvrševanja odobritev za prevzem obveznosti za tekoče leto v letu 2022 zvišala z 99,20 % leta 2022 na 99,9 % leta 2023 in da se je stopnja izvrševanja odobritev plačil zvišala z 88 % leta 2022 na 91,20 % leta 2023; pozdravlja tudi, da se je stopnja izvrševanja sredstev C8 zvišala z 81,60 % leta 2022 na 85 % leta 2023; meni, da je visoka stopnja izvrševanja po eni strani znak dobrega proračunskega in finančnega upravljanja odbora zaradi okrepljenega spremljanja izvrševanja proračuna, pravočasnih proračunskih napovedi in prerazporeditve sredstev za odzivanje na nepredvidene dogodke, po drugi strani pa bi lahko bil znak, da odbor potrebuje dodatna sredstva; poziva Komisijo in proračunski organ, naj to upoštevata v okviru proračunskega postopka; 
6.	ugotavlja, da je odbor v letu 2023 izvršil 31 prerazporeditev v skupnem znesku 2,84 milijona EUR, od tega 25 notranjih prerazporeditev v skupnem znesku 0,98 milijona EUR in šest zunanjih prerazporeditev v skupnem znesku 1,86 milijona EUR, od katerih je bilo približno 0,8 milijona EUR prerazporejenih v proračunske vrstice za pogodbe, na katere vpliva visoka inflacija/indeksacija; je seznanjen, da so učinki ruske vojaške agresije proti Ukrajini v letu 2023 še naprej ustvarjali proračunski pritisk; v zvezi s tem ugotavlja, da je odbor največji vpliv visoke stopnje inflacije neposredno ali posredno občutil na področjih, kot so potni stroški (službena potovanja), energija, najemnine in zakup stavb, pogodbe o vzdrževanju, gradbeni projekti in papir ter ofsetne plošče; 
7.	ugotavlja, da so se plačila za člane odbora povečala za približno 20 %, in sicer s 6.573.307 EUR v letu 2022 na 7.955.968 EUR v letu 2023, pri čemer so bila plačila izvršena za potne stroške (8119 plačil), nadomestila za potne stroške (4449 plačil), sejnine za fizično udeležbo (7845 plačil) in udeležbo na daljavo (152 plačil); 
8.	ugotavlja, da je proračun odbora (odobritve za tekoče leto) ostal stabilen, v letu 2023 je znašal 420.833 EUR (v primerjavi s 419.657 EUR v letu 2022), s stopnjo izvrševanja plačil v višini približno 80 % v letu 2023 (podobno kot leta 2022); ugotavlja, da je proračun odbora za službena potovanja kljub povečanju povprečnih stroškov nastanitve in potnih stroškov ostal nespremenjen, saj se je število službenih potovanj v letu 2023 zmanjšalo za 13 % v primerjavi z letom 2022;
[bookmark: _GoBack]9.	je seznanjen, da so se odobritve v tekočem letu za storitve tolmačenja povečale za približno 19 %, s 3,494 milijona EUR v letu 2022 na 4,167 milijona EUR v letu 2022; poziva odbor, naj pojasni razloge za to povečanje, saj je hkrati poročal o prihrankih v zvezi z uporabo tolmačenja na daljavo v letu 2023;
10.	ugotavlja, da je do 23. julija 2023 pavšalna sejnina za seje na daljavo, ki jo je plačal odbor svojim članom, njihovim namestnikom ter strokovnjakom poročevalcev in govornikom, povabljenim na seje na daljavo ali hibridne seje, znašala 200 EUR; ugotavlja tudi, da so na ta dan začela veljati nova pravila, ki določajo pavšalno sejnino za seje na daljavo v višini 50 % redne sejnine, pri čemer je slednja znašala 359 EUR, nekdanja pa 179,50 EUR; v zvezi s tem ugotavlja, da se je skupni znesek, izplačan za sejnine na daljavo, znatno zmanjšal, in sicer z 1.742.000 EUR v letu 2021 in 489.600 EUR v letu 2022 na 32.632 EUR v letu 2023, medtem ko so se skupni odhodki, povezani s proračunsko vrstico 1004 (potni stroški in dnevnice, udeležba na sejah in s tem povezani odhodki), znatno povečali, in sicer s približno 6,6 milijona EUR v letu 2022 na približno 8 milijonov EUR v letu 2023, predvsem zaradi močne obnovitve srečanj v živo v letu 2023 in višjih cen potovanj po pandemiji covida-19;
11.	obžaluje, da se je povprečen čas za plačilo podaljšal s 17,87 dni v letu 2022 na 21,88 dni v letu 2023; vendar se zaveda, da je to podaljšanje posledica dejstva, da je odbor v letu 2023 obdelal in plačal rekordno število računov, tj. 5723 v primerjavi z 4260 v letu 2022; s tem v zvezi ugotavlja, da se je delež trgovinskih računov, ki jih je odbor prejel v elektronski obliki, povečal z 68 % leta 2022 na 76 % leta 2023 in je še naraščal leta 2024; 
Notranje upravljanje, uspešnost in notranja kontrola
12.	ugotavlja, da je za leto 2023 kot del njegovega letnega operativnega načrta poročanje o uspešnosti odbora temeljilo na 25 ciljih, doseganje katerih je bilo ocenjeno s pomočjo 80 količinskih kazalnikov, cilji večine teh kazalnikov (približno 75 %) pa so bili doseženi na ravni 90 % ali več; 
13.	izreka pohvalo odboru za njegove politične dosežke na ključnih področjih v letu 2023; ugotavlja, da odbor svoje poslanstvo opravlja z mnenji, ki se nanašajo na zakonodajne predloge Komisije (zaprosila), mnenji na lastno pobudo, v katerih institucije Unije poziva k ukrepanju, in resolucijami, v katerih poudarja svoja stališča o posebnih temah; ugotavlja, da je odbor leta 2023 sprejel 53 mnenj in 6 resolucij, kar je nekoliko manj kot leta 2022, ko je sprejel 55 mnenj in 8 resolucij;
14.	ceni, da je odbor leta 2023 nadaljeval izvedbene ukrepe za posodobitev svoje administracije in povečanje stroškovne učinkovitosti v okviru pobude „Going for IMPact!“; v zvezi s tem je seznanjen z napredkom, doseženim pri digitalizaciji in optimizaciji poteka dela, posodobitvi instrumentov odbora za načrtovanje in poročanje, vzpostavitvi osrednje službe za seje ter krepitvi sodelovanja z drugimi institucijami ali organi (npr. Evropskim ekonomsko-socialnim odborom (EESO), Komisijo, Parlamentom, Uradom za infrastrukturo in logistiko); izraža pohvalo odboru, ker je izvedel skoraj 90 % projektov za poenostavitev, začetih leta 2021, na področjih upravnih postopkov, pisnih postopkov in (notranjih) pravnih dokumentov; 
15.	na podlagi odgovorov odbora na vprašalnik, ki ga je odbor Parlamenta za proračunski nadzor predložil za proračunsko razrešnico za leto 2023 (v nadaljnjem besedilu: vprašalnik), z zadovoljstvom ugotavlja, da je odboru s programom „Going for IMPact“ v letu 2023 uspelo uskladiti svoje cilje z razpoložljivimi sredstvi, ki so bila pod pritiskom zaradi inflacijskih učinkov vojne v Ukrajini; zlasti pozdravlja napredek, ki ga je odbor dosegel pri izvajanju „zbliževanja projekta“ (orodje na podlagi Share-Point za načrtovanje, poročanje, ocenjevanje tveganja in neprekinjeno poslovanje) ter novo politiko neprekinjenega poslovanja; 
16.	priznava učinek dela odbora, zlasti njegovih mnenj, ki so bila izražena v resolucijah, stališčih, predlogih, poročilih, pregledih, sklepih ali trialogih Komisije, Parlamenta ali Sveta v letu 2023; poziva odbor, naj nadaljuje po tej poti in zagotavlja institucijam Unije ter drugim upravičencem politik Unije uporabno in relevantno gradivo, kot so podatki s terena in analize; pozdravlja okrepljeno sodelovanje odbora v celotnem političnem in zakonodajnem ciklu Unije prek sporazumov o sodelovanju in akcijskih načrtov s Komisijo, Parlamentom in Evropsko investicijsko banko; ugotavlja, da so se leta 2023 člani odbora srečali tudi s predstavništvoma Sveta in Komisije ter sodelovali na dogodkih, ki jih je organiziralo predsedstvo Sveta, da bi zagotovili, da se stališča odbora odražajo v zakonodaji Unije; čestita odboru za večjo udeležbo v zakonodajnih trialogih, zlasti, da mu je bil prvikrat leta 2023 omogočen dostop do dokumentov s trialogov; 
17.	v zvezi z novim okvirom notranje kontrole ugotavlja, da je odbor izvedel novo metodologijo glede naknadnih kontrol, ki je bila v letu 2023 osredotočena na osnovno plačo in opravljeno delo, preverjenih pa je bilo 55 dosjejev; ugotavlja tudi, da je odbor leta 2023 obnovil svojo oceno skladnosti in učinkovitosti, da bi ocenil, v kolikšni meri odbor izpolnjuje nekatere standarde notranje kontrole in kako učinkovito se ti standardi izvajajo; izreka pohvalo odboru, ker je poročal o izboljšanju te zadeve v primerjavi z rezultati proračunskega leta 2022; v zvezi s politiko novih občutljivih delovnih mest z zadovoljstvom ugotavlja, da je odbor v letu 2023 opravil pregled, da bi opredelil stopnjo tveganja vsakega delovnega mesta in s tem stopnjo občutljivosti, pa tudi potrebne ukrepe za ublažitev teh tveganj; 
18.	ugotavlja, da je odbor leta 2023 začel dve novi reviziji: eno o skladnosti različnih funkcij (npr. obvladovanje tveganja, načrtovanje, nadzorni sistem) z ustrezno zakonodajo o varstvu podatkov, drugo pa o uspešnosti organizacije IT v skupnih službah (odbor in novi skupni direktorat EESO za inovacije in informacijsko tehnologijo); ugotavlja, da je bilo za vsako od teh revizij izdanih 11 priporočil, sedem od teh je bilo obravnavanih kot zelo pomembnih; ugotavlja tudi, da je bilo po reviziji upravljanja prostih delovnih mest, začeti leta 2022, izdanih 10 priporočil, od katerih so bila tri zelo pomembna; poziva odbor, naj čim prej izvede vsa še ne upoštevana priporočila Računskega sodišča in organ za podelitev razrešnice še naprej obvešča o doseženem napredku na tem področju;
Človeški viri, enakost in dobro počutje zaposlenih
19.	ugotavlja, da je imel odbor ob koncu leta 2023 skupaj 559 zaposlenih (brez napotenih nacionalnih strokovnjakov, agencijskih delavcev, notranjih strokovnjakov in pripravnikov), v primerjavi s 533 zaposlenimi leta 2022; ugotavlja, da je odbor konec leta 2023 zaposloval 74 pogodbenih uslužbencev v primerjavi s 56 pogodbenimi uslužbenci leta 2022 in 96 začasnimi uslužbenci, od tega je imelo 21 pogodbenih uslužbencev pogodbe za nedoločen čas, 53 pogodbenih uslužbencev je imelo pogodbe za določen čas, 53 začasnih uslužbencev je zasedalo delovna mesta za določen čas s pogodbami za določen čas, 50 začasnih uslužbencev je imelo pogodbo za nedoločen čas, trije začasni uslužbenci pa so bili zaposleni na začasnih delovnih mestih (v dveh primerih s pogodbo za nedoločen čas, v primeru generalnega sekretarja pa za določen čas 5 let); ugotavlja tudi, da je odbor zaposloval 5 začasnih uslužbencev in 12 zunanjih zaposlenih, ki so delali na kraju samem, kar ne vključuje zunanjih ponudnikov storitev na področju logistike in informacijske tehnologije; ugotavlja, da je stopnja zasedenosti delovnih mest v kadrovskem načrtu leta 2023 znašala 98 % (povečanje v primerjavi s 96 % leta 2022), stopnja fluktuacije pa 6,6 % (zmanjšanje z 10,80 % v letu 2022);
20.	ugotavlja, da odbor zaposluje več pogodbenih in začasnih uslužbencev (ki predstavljajo do 26 % uslužbencev odbora); na podlagi vprašalnika ugotavlja, da je to zaposlovanje predvsem posledica tega, da od leta 2018 ni rezervnih seznamov urada EPSO za profile splošnih upravnih uslužbencev; je zaskrbljen, ker sta zaradi neprivlačnosti ponujenih časovno omejenih pogodb ogroženi dolgoročna stabilnost in neprekinjeno poslovanje odbora; podpira odbor pri njegovih prizadevanjih, da bi se odzval na te izzive, na primer s tem, da organizira notranje natečaje; poziva odbor, naj organu za podelitev razrešnice poroča o teh natečajih, ki bodo organizirani leta 2024; 
21.	ugotavlja, da je odbor 1. januarja 2024 na podlagi pilotnega projekta o hibridnem delovnem režimu in ankete o zadovoljstvu zaposlenih, ki je bila opravljena leta 2022, sprejel sklep, ki določa hibridni delovni režim in individualiziran tedenski delovni urnik za vse zaposlene ter možnost dela od doma v obsegu do 60 % delovnega časa (razen kategorij uslužbencev, ki niso združljive z delom na daljavo) in dela zunaj mesta zaposlitve do 15 dni na leto; 
22.	z zadovoljstvom ugotavlja, da je imel hibridni delovni režim odbora pozitiven učinek v zvezi s kratkoročnim bolniškim dopustom, ker: – se je število uslužbencev brez bolniškega dopusta povečalo z 71 (ali 12 % celotnega osebja) v letu 2018 na 211 (ali 36 % celotnega osebja) v letu 2023; – se je število uslužbencev na bolniškem dopustu, krajšem od sedem dni, zmanjšalo z 257 (ali 46 % celotnega osebja) v letu 2018 na 201 (ali 35 % celotnega osebja) v letu 2023; – se je število uslužbencev na bolniškem dopustu, ki je trajal od 7,5 do 21 dni, zmanjšalo s 140 (ali 25 % celotnega osebja) v letu 2018 na 92 (ali 16 % celotnega osebja) v letu 2023; poziva odbor, naj spremlja učinek nove ureditve dela in to temo ohrani v prihodnjih anketah o zadovoljstvu zaposlenih; z zadovoljstvom ugotavlja, da je 90,25 % (82 % v primeru vodij) tistih, ki so sodelovali v raziskavi med zaposlenimi decembra 2022, izrazilo zadovoljstvo s to prilagodljivo ureditvijo; 
23.	ugotavlja, da je bilo leta 2023 prijavljenih 18 primerov izgorelosti (v primerjavi s 16 primeri leta 2022); ugotavlja tudi, da je odboru leta 2023 po dolgotrajni odsotnosti zaradi izgorelosti uspelo ponovno vključiti 16 uslužbencev, in sicer zahvaljujoč individualnemu spremljanju daljšega bolniškega dopusta; pozdravlja preventivne ukrepe, ki jih je sprejel odbor za zmanjšanje psihosocialnih tveganj in izgorelosti; v zvezi s tem ceni proaktiven pristop zdravstvene službe in konference za ozaveščanje, usposabljanja in tečaje, ki jih organizira odbor;
24.	ugotavlja, da je odbor leta 2023 v skladu s svojim sklepom z dne 26. aprila 2021 o zaščiti dostojanstva na delovnem mestu, obvladovanju sporov in preprečevanju ter boju proti nadlegovanju še naprej ozaveščal o ukrepih za boj proti nadlegovanju na delovnem mestu, in sicer z namenskimi smernicami, notranjo komunikacijo ter organizacijo več informativnih sestankov za zaposlene in vodstvene delavce; pozdravlja zlasti organizacijo petih usposabljanj na temo „Preprečevanje psihičnega in spolnega nadlegovanja“ ter „Spoštovanje in dostojanstvo za uspešno ekipo“, organiziranih v letu 2023;
25.	izraža pohvalo odboru glede ukrepov, sprejetih leta 2023 v zvezi z vključevanjem invalidov, na primer omogočanje dostopa osebam z zmanjšano mobilnostjo do stavb odbora in zagotavljanje dostopa do vseh prostih delovnih mest invalidnim kandidatom; 
26.	ugotavlja, da je odbor v letu 2022 zaposloval uslužbence, ki predstavljajo vse narodnosti EU (in enega uslužbenca ukrajinske narodnosti), pri čemer so bile nekatere prekomerno zastopane (npr. Belgija); pozdravlja dodatna prizadevanja odbora, da bi uravnotežil geografsko porazdelitev zaposlenih, tako da se osredotoča na širšo javnost z objavo razpisov za prijavo interesa za pogodbene in začasne uslužbence na svojem spletnem mestu in v družbenih medijih; poziva odbor, naj organ za podelitev razrešnice redno obvešča o rezultatih tovrstnih ukrepov;
Etični okvir in preglednost
27.	pozdravlja delo, ki sta ga odbora opravila v letu 2023, da bi konsolidirala etična pravila in prakse v enotni etični pravni okvir (Sklep št. 157/2023), ki med drugim zajema disciplinski postopek, dostojanstvo na delovnem mestu, obvladovanje konfliktov, boj proti nadlegovanju, zunanje dejavnosti in prijavljanje nepravilnosti; ugotavlja, da se je delo zaključilo s sklepom (št. 157/2023), ki je bil rezultat izčrpnih posvetovanj z različnimi deležniki, ter nadaljnjimi ukrepi po notranji anketi o ozaveščenosti osebja o etiki in izvedbi notranjega revizijskega priporočila na to temo; izreka pohvalo odboru, ker je v letu 2023 še naprej ponujal tečaje usposabljanja o etiki, integriteti ter spoštovanju in dostojanstvu na delovnem mestu za različne skupine uslužbencev, novih zaposlenih, vodstvenih delavcev in uslužbencev na splošno; 
28.	ugotavlja, da je urad OLAF v letu 2023 obravnaval dva primera: en primer v zvezi z domnevnimi zunanjimi pridobitnimi dejavnostmi člana odbora in drugi primer obtožb o povratništvu v zvezi z nedovoljenimi zunanjimi dejavnostmi uslužbenca; ugotavlja, da v prvem primeru ni bila sprožena nobena preiskava urada OLAF zaradi pomanjkanja sorazmernosti med sredstvi, potrebnimi za izvedbo preiskave, in pričakovanimi rezultati, medtem ko je odbor menil, da ni bilo nasprotja interesov, ker člani odbora od Unije ne prejemajo nobenega plačila, prav tako pa jim ni treba prijaviti svojih poklicnih dejavnosti, za katere so lahko plačani v okviru lokalnih ali regionalnih mandatov, ki jih ti člani lahko imajo; v zvezi s slednjim primerom ugotavlja, da je OLAF začel priskavo, ki se je zaključila z dvema priporočiloma, ki ju je odbor izvedel, proti zadevnemu uslužbencu je namreč sprožil disciplinski postopek in izterjal zaslužek v zvezi z nedovoljenimi zunanjimi dejavnostmi te osebe; ugotavlja, da se je v primeru obtožb o finančnih nepravilnostih, nadlegovanju in slabem upravljanju v skupni službi odbora in EESO uvedel postopek obvladovanja konfliktov, ki je vključeval zadevne osebe, njihovo hierarhijo in ustrezne kadrovske službe z akcijskim načrtom v petih točkah, ki se je izvajal v letih 2021 in 2022; na podlagi poročila odbora o nadaljnjem ukrepanju na podlagi sklepa Parlamenta o razrešnici za leto izvrševanja proračuna odbora za leto 2022 z zadovoljstvom ugotavlja, da je bil ta akcijski načrt v celoti izveden do konca leta 2023;
29.	opozarja, da je odbor sprejel Uredbo št. 6/2023 z dne 4. julija 2023 o ukrepih za preglednost, ki se osredotočajo na člane, ki so nosilci funkcije, in poročevalce; v zvezi s tem izreka pohvalo, da se je odbor 1. januarja 2024 uradno pridružil registru EU za preglednost; 
30.	pozdravlja obnovljena prizadevanja odbora na področju odkrivanja in preprečevanja nasprotij interesov v letu 2023; ugotavlja, da je odbor s Sklepom št. 157/2023 opredelil pojem nasprotja interesov in vzpostavil mehanizem za njegovo odkrivanje in preprečevanje, v skladu s katerim morajo uslužbenci izjaviti, ali bi lahko prišlo do nasprotja interesov (ki je lahko morebiten ali možen), tako da izpolnijo obrazec v različnih ključnih trenutkih svoje poklicne poti ali poklicnih dejavnosti; na podlagi vprašalnika z zadovoljstvom ugotavlja, da so letne informacije v zvezi z zaposlitvenimi dejavnostmi nekdanjih višjih uradnikov objavljene na pregleden način na spletni strani odbora; ugotavlja, da odbor ni odkril nobenega primera nasprotja interesov, ki bi zahtevalo nadaljnje ukrepanje uprave v letu 2023;
31.	ugotavlja, da odboru v letu 2023 ni bil prijavljen noben primer nepravilnosti, razen informacij, ki jih je urad OLAF prejel o primeru prijave nepravilnosti proti uslužbencu odbora; ta primer je urad OLAF na koncu zavrnil; ugotavlja, da odbor leta 2023 ni sprejel nobenih novih ukrepov glede prijave nepravilnosti ter se je še naprej opiral na ukrepe, ki veljajo od leta 2015, in jih spodbujal z usposabljanjem o etiki;
32.	ugotavlja, da je odbor sprejel vrsto ukrepov za boj proti goljufijam, ki se uporabljajo za njegove člane in zaposlene ter jih izvajajo različne službe; na podlagi vprašalnika z zadovoljstvom ugotavlja, da je odbor sprejel zavezo, da bo dodatno okrepil obstoječe ukrepe proti goljufijam in v letu 2025 sprejel strategijo proti goljufijam; poziva odbor, naj o tej zadevi redno obvešča organ za podelitev razrešnice;
Digitalizacija, kibernetska varnost in varstvo podatkov
33.	ugotavlja, da je skupni proračun odbora in EESO za IT leta 2023 znašal 12,7 milijona EUR, v primerjavi z 11,712 milijona EUR leta 2022, kar pomeni zmanjšanje za 8,40 %, medtem ko je bilo 350.000 EUR iz tega proračuna leta 2023 plačanega za kibernetsko varnost;
34.	pozdravlja novo „Digitalno strategijo 2024–2026“ odbora, ki je bila sprejeta konec leta 2023; v zvezi s tem izreka pohvalo odboru za napredek pri digitalizaciji, ki ga je v letu 2023 dosegel na različnih področjih, kot so med drugim upravni postopki (vključno z izbiro osebja), javna naročila in tolmačenje; 
35.	z zadovoljstvom ugotavlja, da je bilo do konca leta 2023 v celoti izvedenih 90 % projektov za poenostavitev z digitalizacijo v okviru pobude „Going for impact“; poleg tega ugotavlja, da je bila dodatna učinkovitost pridobljena s projektom IT za opredelitev najboljšega orodja za elektronsko upravljanje delovnih postopkov, ki temeljijo na obrazcih, zaradi česar so se številni postopki odbora začeli poenostavljati in digitalizirati z orodji Microsoft 365; z zadovoljstvom ugotavlja, da odbor za podpis pogodb uporablja orodja za javno naročanje, kot so eTendering, eNotices, eSubmission in MyWorkplace ter kvalificirani elektronski podpis, uveden leta 2023; pozdravlja, da je odbor sprejel notranje smernice o uporabi umetne inteligence, ki postavljajo temelje za morebitne prihodnje rešitve;
36.	ugotavlja tudi, da Evropski nadzornik za varstvo podatkov (ENVP) v letu 2023 ni opravil nobene preiskave ali poizvedbe o obdelavi osebnih podatkov v odboru; ugotavlja, da je urad nadzornika leta 2023 objavil splošni vprašalnik o imenovanju in položaju pooblaščene osebe za varstvo podatkov, na katerega je odgovorila pooblaščena oseba za varstvo podatkov v odboru;
37.	ugotavlja, da odbor v letu 2023 ni bil tarča nobenega kibernetskega napada, z izjemo nekaterih napadov zavrnitve storitve na spletno stran odbora, ki se upravlja na zunanjem strežniku; se seznanja na podlagi vprašalnika z orodji in strategijami odbora za spremljanje groženj v realnem času in prepoznavanje ranljivosti v sistemih odbora; izreka pohvalo odboru glede spoštovanja standardov v zadevah, povezanih z ocenami tveganja kibernetske varnosti, ter za vzpostavitev sistema, ki temelji na načrtih odzivanja na incidente, ukrepih za okrevanje in pridobljenih izkušnjah; z zadovoljstvom ugotavlja, da sta odbor in EESO leta 2023 sprejela okvir za kibernetsko varnost NIST s poudarkom na načelih zaščite in odkrivanja; 
Stavbe
38.	ugotavlja, da je proračun odbora (odobritve za tekoče leto) v let 2023 znašal 18,594 milijona EUR (v primerjavi z 18,930 milijona EUR v letu 2022), stopnja izvrševanja plačil pa je bila 93,70 % (v primerjavi z 82,60 % v letu 2022); z zadovoljstvom ugotavlja, da so bili z zamenjavo stavb B68 in TRE74 za stavbo VMA v letu 2022 ustvarjeni prihranki zaradi nižjih stroškov najema celotne stavbe VMA v letu 2023; 
38.	ugotavlja, da so se prenovitvena dela v stavbi VMA (od tretjega do devetega nadstropja) nadaljevala v letu 2023; ugotavlja tudi nizko stopnjo izvrševanja plačil v zvezi z odobritvami C8 (prenesenimi iz leta 2022 v leto 2023), tj. 18,90 %, ki se uporabljajo za opremljanje prostorov stavbe VMA; se seznanja s pojasnilom odbora glede te nizke stopnje, ker izvajalec ni mogel zaključiti vseh prenovitvenih del v stavbah VMA; ponovno poziva odbor, naj organu za podelitev razrešnice predloži najnovejše informacije o donosnosti naložb v zvezi s pametnimi tehnologijami, nameščenimi v stavbi VMA;
40.	pozdravlja zavezo odbora in EESO, da bosta v svoji infrastrukturi sistematično uporabljala načelo „oblikovanje za vse“ in s tem skrbela, da bodo njune stavbe dostopne že po svoji zasnovi; ugotavlja, da sta odbora sprejela vrsto različnih ukrepov za zagotovitev dostopnosti svojih stavb osebam z različnimi vrstami invalidnosti (uporabnikom invalidskih vozičkov, slepim in slabovidnim osebam, gluhim, starejšim s mišičnim ali žilnimi težavami);
Okolje in trajnostnost
41.	ugotavlja, da je odbor v letu 2023 še naprej izvajal različne zelene prakse, kot so uporaba inovativnih energetsko učinkovitih stavbnih instalacij, nakup 100-odstotno zelene električne energije, zamenjava brezpapirnih delovnih postopkov z digitalnimi podpisi, uporaba okoljskih meril v vseh razpisnih postopkih (s prilagojenimi zelenimi merili za javne razpise v vrednosti nad 60.000 EUR), osredotočenost na zmanjšanje odpadkov in povečanje stopnje recikliranja, izvajanje ukrepov za bolj trajnostna potovanja uslužbencev, vključno s finančnimi prispevki odbora za stroške javnega prevoza osebja, uporaba tolmačenja samo na daljavo za redne seje in drugi ukrepi za varčevanje z energijo; na podlagi vprašalnika z zadovoljstvom ugotavlja, da so se emisije ogljika, povezane z upravnimi dejavnostmi odbora, v primerjavi z letom 2019 zmanjšale za 18 %; 
42.	na podlagi vprašalnika z zadovoljstvom ugotavlja, da je odbor s pomočjo svojih ukrepov za varčevanje z energijo zmanjšal njeno porabo leta 2023 v primerjavi z letom 2022 za približno 3,4 %, kar ustreza finančnemu dobičku v višini 64.240 EUR; čestita odboroma, ker sta presegla cilje EMAS za obdobje 2021–2025 na vseh področjih (električna energija, plin, voda, odpadki, sortiranje odpadkov, papir za pisarniško uporabo, emisije CO2);
Medinstitucionalno sodelovanje
43.	pozdravlja proračunske in upravne prihranke, dosežene z medinstitucionalnim sodelovanjem, zlasti tesno sodelovanje na upravni ravni z EESO, s katerim si odbor deli prostore in skupne službe na področju prevajanja, infrastrukture, logistike in IT, s 470 člani osebja in približno 60 milijoni EUR (brez odhodkov, povezanih s plačami), ki sta jih skupaj zbrali obe instituciji leta 2023; z zadovoljstvom ugotavlja, da je odbor dodatno razširil sodelovanje z EESO, tako da je izkoristil dodatne sinergije s skupnimi zdravstvenimi službami in skupnim centralnim registrom za varstvo podatkov ter postopki obdelave na podlagi dogovora o skupnem upravljanju, ki sta ga odbor in EESO podpisala leta 2023;
44.	pozdravlja, da si odbor prizadeva za sinergije z naročanjem storitev pri drugih institucijah na podlagi sporazumov o ravni storitve ter s sodelovanjem v medinstitucionalnih usklajevalnih organih in medinstitucionalnih postopkih za oddajo javnih naročil; pozdravlja, da se je povečala učinkovitost v zvezi s komunikacijo za evropske volitve leta 2024, o čemer je odbor poročal v vprašalniku; ugotavlja, da je bila ta učinkovitost omogočena, ker je odbor februarja 2024 s Parlamentom podpisal memorandum o soglasju, maja 2024 pa nov sporazum o sodelovanju; je seznanjen tudi, da je ta sporazum kril tudi sodelovanje na politični in upravni ravni med institucijama; 
45.	ugotavlja, da odbor sodeluje s Komisijo (za letno pristojbino) pri urejanju kadrovskih zadev in uporabi različnih platform IT za finančno upravljanje in človeške vire; ugotavlja tudi, da odbor organizira svoja plenarna zasedanja v prostorih Parlamenta in Komisije, saj so njegove konferenčne dvorane premalo zmogljive, ter da od teh dveh institucij kupuje storitve tolmačenja; 
Komunikacija
46.	ugotavlja, da se komunikacijske dejavnosti odbora osredotočajo na odnose z mediji, organizacijo dogodkov in digitalne vsebine ter družbene medije s skupnim proračunom (odobritve za tekoče leto) v znesku približno 2,8 milijona EUR v letu 2023; obžaluje, da je na teh področjih stopnja izvrševanja plačil zelo nizka (med 24,70 % in 48,20 %); kljub temu ugotavlja, da je stopnja izvrševanja odobritev C8 (prenesenih iz leta 2022 v leto 2023) med 98 % in 100 %; poziva odbor, naj sprejme ukrepe za izboljšanje svojega proračunskega načrtovanja v zvezi s proračunskimi postavkami, povezanimi s komunikacijo; 
47.	z zadovoljstvom se seznanja z dosežki odbora pri spodbujanju politik in programov Unije na lokalni in regionalni ravni, izboljšanju dosega njegovega posvetovalnega dela ter izboljšanju njegove prepoznavnosti in vpliva; v zvezi s tem se seznanja s komunikacijskimi ukrepi odbora v letu 2023 na področjih, kot so: – kohezija (npr. kampanja „Spodbujanje kohezije kot temeljne vrednote Unije“ v okviru evropskega tedna regij in mest z več kot 8000 udeleženci); – podnebne spremembe (npr. kampanja Oblikovanje odpornih regionalnih in lokalnih skupnosti); – demokracija (npr. Novo poglavje za demokracijo EU s 1400 registracijami za udeležbo na 14. konferenci EuropCom); – razvoj podeželja (konferenca Evropski kongres LEADER 2023) leta 2023; izreka pohvalo odboru za povečanje števila oseb, registriranih v mreži regionalnih in lokalnih svetnikov EU (z 2307 leta 2022 na 3000 v letu 2023), in števila udeležencev v programu za mlade izvoljene politike (s 775 leta 2022 na 836 v letu 2023); 
48.	ugotavlja,da je bil odbor uspešen glede prisotnosti v medijih, kot kažejo splošni parametri za leto 2023, na primer: 13210 omemb v medijih, 129-odstotno povečanje števila obiskovalcev na spletu in 11-odstotno povečanje števila sledilcev; ugotavlja, da odbor pri digitalnem udejstvovanju ni uspešno dosegel svojega cilja za leto 2023; ugotavlja, da je imel odbor ob koncu leta 2023 na svojih kanalih družbenih medijev 200.000 sledilcev, tj. 15 % več kot leta 2022, od tega 57603 sledilcev (+ 5 %) na omrežju X (prej Twitter), 61170 (+ 5 %) na Facebooku, 68613 (+ 31 %) na LinkedInu in 15392 (+ 47 %) na Instagramu;
49.	na podlagi vprašalnika se z zadovoljstvom seznanja s pobudami odbora za večanje ozaveščenosti o posebnih ukrepih akta o digitalnih storitvah in akta o digitalnih trgih ter kibernetski in spletni varnosti; priznava vlogo odbora pri spodbujanju poti Unije v digitalno prihodnost; s tem v zvezi izraža pohvalo odboru, ker je leta 2023 organiziral seminar o digitalnih medijih, tako za uslužbence kot za zunanje občinstvo.

